Na osnovu člana 8. Zakona o ministarskim, vladinim i drugim imenovanjima Republike Srpske (''Službeni glasnik Republike Srpske'', broj 41/03) , člana 73. stav 2. Zakona o zdravstvenoj zaštiti ( „Službeni glasnik Republike Srpske“, broj 106/09 i 44/15 ) i člana 1. Odluke o raspisivanju Javnog konkursa za izbor i imenovanje direktora Javne zdravstvene ustanove Dom zdravlja Derventa („Službeni glasnik grada Derventa“, broj 8/21), Skupština Grada Derventa raspisuje

 **J A V N I K O N K U R S**

 **za izbor i imenovanje direktora Javne zdravstvene ustanove Dom zdravlja**

 **Derventa**

 I Skupština grada Derventa raspisuje Javni konkurs za izbor i imenovanje direktora Javne zdravstvene ustanove Dom zdravlja Derventa.

 II Opis poslova direktora :

Organizuje i rukovodi procesom rada u JZU Dom zdravlja, organizuje i sprovodi unutrašnji nadzor nad radom zdravstvenih i drugih radnika, predlaže i sprovodi poslovnu politiku JZU Dom zdravlja, predlaže program rada i finansijski plan ustanove, predlaže i izvršava odluke upravnog odbora ustanove, naredbodavac je za izvršavanje finansijskog plana Ustanove, odlučuje o korišćenju sredstava u sladu sa zakonom i opštim aktima Ustanove, imenuje i razrješava radnike sa posebnim ovlašćenjima i odgovornostima, predlaže pravilnik o unutrašnjoj organizaciji i sistematizaciji radnih mjesta , kao i sve druge normativne akte koje donosi Upravni odbor JZU Dom zdravlja, osim Poslovnika o radu Upravnog odbora, odlučuje o pojedinačnim pravima, obavezama i odgovornostima radnika u skladu sa zakonom, kolektivnim ugovorom i opštin aktima Doma zdralja, , odlučuje u prvom stepenu o zahtjevu az za zaštitu prava radnika , odlučuje o službenim putovanjima radnika, daje saglasnost zdravstvenim radnicima Doma zdravlja za samostalno obavljanje djelatnsoti ili obavljanje djelatnosti u drugoj zdravstvenoj ustanovi , odlučuje i o svim drugim pitanjima , kao i obavlja sve druge poslove koji su važećim propisima i normativnim aktima u nadležnosti direktora.

Direktor za svoj rad odgovara osnivaču.

III Mandat

 Direktor se imenuje na period od četiri ( 4 ) godine.

 IV Kandidati treba da ispunjavaju opšte i posebne uslove

a) Opšti uslovi za imenovanje direktora dom zdravlja su:

 - da je državljani RS ili BiH,

* da je stariji od 18 godina,
* da nije otpušten iz državne službe kao rezultat disciplinske mjere na bilo kojem nivou vlasti u Republici Srpskoj u periodu od tri godine prije dana objavljivanja upražnjene pozicije,
* da nije osuđivan za krivično djelo na bezuslovnu kaznu zatvora od najmanje šest mjeseci ili za krivično djelo koje ga čini nepodobim za obavljanje dužnosti u domu zdravlja,
* da ne služi kaznu izrečenu od Međunarodnog suda za bivšu Jugoslaviju i da nije pod optužnicom tog suda, a da se nisu povinovali nalogu da se pojave pred Sudom ( Član IX 1. Ustava BiH),
* da ima opštu zdravstvenu sposobnost.

b) Posebni uslovi i kriterijumi za imenovanje direktora Dom zdravlja su:

 - visoka stručna sprema medicinskog, stomatološkog, pravnog ili ekonomskog smjera koja podrazumijeva minimalno 240 ECTS bodova ili ekvivalent,

 - potrebno stručno znanje iz djelatnsoti kojom se bavi dom zdralja,

 - najmanje pet ( 5 ) godina radnog iskustva u struci,

 - posjedovanje rukovodnih i organizacionih sposobnosti ,

 - dokazani rezultati i uspjesi u obavljanju ranijih poslova i

 - program rada.

 Pod radnim iskustvom u struci od najmanje pet ( 5 ) podrazumijeva se radno iskustvo nakon sticanja stepena stručne spreme iz poglavlja IV tačka b) alineja 1.

 V Potrebna dokumenta

 Uz prijavu na konkurs kandidati su dužni dostaviti dokaze o ispunjavanju opštih i posebnih uslova :

 - ovjerenu kopiju diplome,

 - uvjerenje o državljanstvu ,

 - dokaz o radnom iskustvu u struci,

 - biografiju o kretanju u službi,

 -uvjerenje da nisu osuđivani za krivično djelo ( za kandidate rođene u Republici Srpskoj uvjerenje će se pribaviti službenim putem),

 - potpisane i ovjerene izjave o ispunjavanju uslova iz poglavlja IV , pod a) alineja 3. i 5. ovog konkursa,

 - uvjerenje o opštoj zdravstvenoj sposobnosti

 - program rada

Kandidati mogu priložiti i druga dokumenta kojima dokazuju ispunjavanje potrebnih uslova .

 Dokumenta kojima se dokazuje ispunjavanje opštih i posebnih uslova dostavljaju se u originalu ili ovjerenoj fotokopiji, a dokumenta iz poglavlja IV pod a) alineja 3. i 5. ne mogu biti starija od šest mjeseci od izdavanja.

 Sa svim kandidatima koji uđu u uži izbor, Komisija za izbor će obaviti intervju, o čemu će kandidati biti blagovremeno obaviješteni.

 VI Sukob interesa

 Kandidati ne mogu obavljati dužnosti, aktivnosti ili biti na položaju koji dovodi do sukoba interesa, kako je propisano odredbama Zakona o sprečavanju sukoba interesa u organima vlasti Republike Srpske (''Službeni glasnik Republike Srpske'', broj 73/08 i 52/14), Zakona o ministarskim, vladinim i drugim imenovanjima Republike Srpske (''Službeni glasnik Republike Srpske'', broj 41/03), kao i drugim zakonima koji regulišu sukob interesa i nespojivosti funkcija.

 Kandidati ne mogu biti lica koja su na funkciji u političkoj stranci.

 VII Rok za podnošenje prijava je 15 dana od dana posljednjeg objavljivanja konkursa u jednom o javnih glasila iz poglavlja VIII ovog konkursa.

 Nepotpune i neblagovremene prijave neće se razmatrati.

 Prijave sa potrebnim dokumentima mogu se dostaviti lično u šalter salu Gradske uprave Grada Derventa ili putem pošte na adresu: Skupština Grada Derventa, Ul. Trg oslobođenja broj 3, 74400 Derventa, posebno sa naznakom „Komisija za izbor po javnom konkursu za imenovanja u JZU Dom zdravlja Derventa“

 VIII Javni konkurs će se objaviti u „Službenom glasniku Republike Srpske“, dnevnom listu „GLASU SRPSKE“ i „Derventskom listu“.

 SKUPŠTINA GRADA DERVENTA

Broj: 01-022-127/21 PREDSJEDNIK

Datum: 12. aprila 2021. godine SKUPŠTINE GRADA

 Mirko Zemunović, s.r.